שריפות במספר מוקדים הוצתו אתמול (שבת) באזור עוטף עזה כתוצאה מעפיפוני תבערה שהופרחו מכיוון הרצועה. מוקדי הלהבות הם באזור כיסופים ושדרות. בצה"ל נמשכים הניסיונות למצוא פתרונות טכנולוגיים לעפיפוני התבערה.

ח"כ מוסי רז (מר"צ) טען הבוקר בראיון לרדיו 101.5 כי הפתרון לבעיית העפיפונים היא לא בהפעלת כוח נגד המפעילים אלא בשכל ובמציאת פתרון טכנולוגי. רז הוסיף כי המנהרות הן דוגמה לכך שצריך להשתמש במוח ולא בכוח וכי הממשלה ובנט שלחו חיילים למות במנהרות "הממשלה דחפה את החיילים להילחם במנהרות, נהרגו שם עשרות חיילים במנהרות, לא הצליחו לפוצץ את כל המנהרות וכשהשתמשו בשכל זה פתר את הבעיה"

בנוגע לחוק שיאסור על צילום חיילים בעת ביצוע תפקידים טוען ח"כ רז כי החוק ייפגע בחיילים "אני מתנגד לחוק, החוק שבא לפגוע בחיילים, זה חוק אנטי צה"ל. אני כקצין בכיר בצה"ל- החוק הזה מעליב אותי".

להאזנה לראיון המלא:



קרדיט: דוברות מוסי רז